PRIMARIA MUNICIPIULUI TIMISOARA                                            

      APROBAT

DIRECTIA PATRIMONIU                                                                         

       PRIMAR
BIROUL SPATII - TERENURI

NR. D82007 – 2974/15.10.2007



                                 dr. ing. Gheorghe Ciuhandu

REFERAT

Imobilul din Timisoara, Str. Chisodei nr. 5, inscris in Cartea Funciara nr. 806 Chisoda, nr. top. 1957/635-637 Teren cu casa in Zeketoare, in proprietatea Statului Roman, este concesionat la urmatorii medici :

· dr. Mioc Nicoleta prin contractul de concesiune nr. 81/07.02.2005 ;

· dr. Petolea Ileana si dr. Jupaneant Rodica prin contractul de concesiune nr. 81/27.02.2005 ;

cu destinatia de cabinete medicale.


Prin Hotararea Consiliului Local al Municipiului Timisoara nr. 327/25.07.2006 se aproba trecerea din domeniul public al Municipiului Timişoara în domeniul privat al Municipiului Timişoara şi Lista spaţiilor proprietate privată a Municipiului Timişoara, cu destinaţia de cabinete medicale, precum şi a spaţiilor în care se desfăşoară activităţi conexe actului medical, care urmează să fie vândute potrivit dispoziţiilor Legii nr.236/09.06.2006 pentru aprobarea Ordonanţei de Urgenţă a Guvernului nr.110/2005.


In conformitate cu CAPITOLUL II “ Reguli privind vânzarea spaţiilor medicale “, pct. 17 din Legea nr. 236 din 9 iunie 2006 pentru aprobarea Ordonanţei de urgenta a Guvernului nr. 110/2005 privind vânzarea spaţiilor proprietate privată a statului sau a unităţilor administrativ-teritoriale, cu destinaţia de cabinete medicale, precum şi a spaţiilor în care se desfăşoară activităţi conexe actului medical : „ Cheltuielile ocazionate de organizarea şi desfăşurarea procedurilor de vânzare a spaţiului medical, inclusiv publicitatea, sunt suportate de vânzător din bugetul propriu, iar în cazul încheierii contractului de vânzare-cumparare cheltuielile se deduc din încasările obţinute.”


Documentatiile pentru intabularea si dezmembrarea cabinetelor medicale sunt intocmite de catre S.C. EFICIENT S.A., in baza contractului de prestari servicii nr. 26/03.05.2007 incheiat cu Municipiul Timisoara. 


S.C. EFICIENT S.A. solicita prin cererea inregistrata cu nr. D82007 – 2974/2007, pentru intabularea documentatiei aferente imobilului din Timisoara, Str. Chisodei nr. 5, acceptul privind reducerea suprafetei  de teren aferent cabinetelor medicale, de la 827 m.p. cat este inregistrat scriptic la 770 m.p. conform masuratorilor din teren. 


Conform art. 26 din Regulamentul privind continutul continutul si modul de intocmire a documentatiilor cadastrale in vederea inscrierii in Cartea Funciara, aprobat prin Ordinul nr. 634/2006 :


"În cazul în care suprafata din măsurători este mai mica decât suprafata din documentaţia cadastrala precedenta sau decât suprafata din actele de proprietate, pentru situaţia în care nu exista documentaţie cadastrala, se procedează astfel:

    a) dacă diferenţa este de pana la 2% documentaţia cadastrala se receptioneaza şi suprafata din măsurători se înscrie în cartea funciară;

    b) dacă diferenţa este peste 2% documentaţia cadastrala se receptioneaza şi suprafata din măsurători se înscrie în cartea funciară numai în baza unei declaraţii autentice a proprietarului privind acordul diminuării suprafeţei din act; în caz contrar, documentaţia cadastrala se respinge, cu soluţionarea situaţiei pe cale judecătorească."

Avand in vedere cele prezentate, precum si faptul ca inscrierea celor 827 m.p. in Cartea Funciara nr. 806 Chisoda, nr. top. 1957/635-637 s-a facut prin transformarea celor 230 de stanjeni patrati vienezi in metri patrati, fara a se face masuratori :

PROPUNEM :

1. Aprobarea de catre  Consiliului Local al municipiului Timisoara a unui proiect de hotarare privind reducerea suprafetei de teren inscrisa in Cartea Funciara nr. 806 Chisoda, nr. top. 1957/635-637, de la 827 m.p. la 770 m.p. conform realitatii din teren.

